Mario Balotelli

Barndom, ungdom og familie

Mario Balotelli ble født i Palermo i 1990 av ghanesiske foreldre, Thomas og Rose Barwuah. Like etter fødselen flyttet familien til Bagnolo Mella i provinsen Brescia.  Som spedbarn slet han med livstruende tarmkomplikasjoner, og måtte gjennom en rekke operasjoner. Balotellis helseproblemer samt familiens trange levekår førte til at familien besluttet å søke hjelp hos sosialtjenesten, som anbefalte at Mario burde bli fosterbarn. I 1993 ble det besluttet at den tre år gamle gutten skulle komme til en italiensk fosterfamilie, Balotelli, som han først bodde hos i ukedagene. Helgene tilbrakte han med sine biologiske foreldre. Etter en stund ble Mario permanent bosatt hos fosterfamilien. Først da Mario ble berømt fotballspiller ønsket foreldrene å gjenopprette kontakten med sønnen. Siden Balotelli-familien ikke hadde adoptert han, fikk Mario italiensk statsborgerskap først på 18-årsdagen 12
. august 2008.

Lumezzane

Balotelli begynte å spille ungdomsfotball hos Lumezzane, bare 15 år gammel ble han flyttet til førstelaget og debuterte i en Serie C1-kamp mot Padova den 2. april 2006. Having hadde en prøveperiode hos Barcelona uten suksess, også bare 15 år gammel.

2007-2008

Balotelli ble signert av Internazionale på en lånekontrakt i 2006 med en forhåndsbestemt pris på €150,000 for et delt eierskap av spilleren. I juni 2007 tok Inter opsjonen sin i bruk, og kjøpte den siste halvdelen for ytterligere €190,000.
Den 8. november 2007, under Sheffield F.C. 150. års feiring, spilte Balotelli i en vennskapskamp mellom de to lagene på Sheffield United sin bane Bramall Lane. Kampen endte 5–2 til Inter, og Balotelli skårte to mål. Han debuterte så for førstelaget i Serie A den 16. desember 2007, når han kom inn som innbytter for David Suazo i en 2–0 seier over Cagliari. Tre dager senere, startet han kampen i en cupkamp mot Reggina, og skårte to av målene i 4–1 seieren. Balotelli slo virkelig igjennom da han skårte to mål imot Juventus i returoppgjøret i kvartfinalen av Coppa Italia, og viste seg som viktig for 3-2 seieren borte på Stadio Olimpico for Inter.
Den 6. april samme år gjorde han sitt første Serie A-mål mot Atalanta i Bergamo. Inter endte opp med å vinne Serie A 2007/08-sesongen. Balotelli kom inn som innbytter i finalen i Supercoppa Italiana 2008 mot Roma, som innbytter for Luís Figo, og skårte i det 83. minutt av kampen. Inter vant finalen 6–5 på straffer etter at kampen endte 2–2.

2008-2009

I november 2008 ble Balotelli det yngste spilleren (18 år og 85 dager) som noensinne har skåret i Mesterligaen, når han skårte i gruppespillskampen i Mesterligaen 2008/2009 mot Anorthosis Famagusta som endte 3–3, og slo dermed den tidligere rekorden av Obafemi Martins (18 år og 145 dager).
I en kamp i april 2009 mot Juventus der han skårte Inters eneste mål i 1–1 kampen, ble Balotelli utsatt for rasistiske tilrop fra Juventus fansen gjennom hele kampen. Dette førte til at Inters eier Massimo Moratti raste og sa at han ville tatt laget av banen, dersom han hadde vært tilsted. De rasistiske tilropene ble også fordømt av Juventus sin formann Giovanni Cobolli Gigli og Juventus ble dømt til en hjemmekamp uten tilskuere på grunn av hendelsen.
I sin andre sesong hos Inter, hadde Balotelli flere disiplinære problemer, og som utløste handlinger fra Inters daværende manager José Mourinho som eksluderte han fra førstelaget i den andre halvdelen av januar 2009. Tidligere i sesongen anklaget Mourinho Balotelli for å legge inn for lite innsats på treningen, og sa at «så langt jeg kan bedømme, kan ikke en ung gutt som han tillate seg å trene mindre enn spillere som Figo, Córdoba og Zanetti».
Inter vant Serie A for fjerde gang på rad. Balotelli endte sesongen med 22 seriekamper og 8 mål.

Manchester City

Den 12. august 2010 ble Inter og Manchester City enige om en overgangssum på 22 millioner euro. I sin periode i Manchester City tok han med seg tre trofeer. En FA-Cupen tittel, en Premier League tittel og et trofé i FA Community Shield.

AC Milan

På overgangsviduets siste dag 31. januar 2013 gikk Balotelli fra Manchester City til A.C. Milan for en overgangssum på rundt 150 millioner kroner.

2014-05

Den 21. august 2014, ble AC Milan enig med Liverpool om en £16 millioners overgang for Balotelli. Fire dager senere bekreftet Liverpool at Balotelli hadde signert for klubben på «langtidskontrakt». Balotelli selv uttalte ifm at overgangen var offisiell: «Jeg er veldig glad. Vi har pratet om å komme hit, og jeg er glad for å være her. Liverpool er et av de beste lagene her i England. Fotballen er veldig bra her. Det er et godt lag med unge spillere, og det er grunnen til at jeg kom hit».
Balotelli debuterte 31. august når han startet i 3-0 seieren borte over Tottenham, men gikk målløs av banen etter 61 minutt, når han byttet med Markovic.